Sultanat Donja Jafa

**Sultanat Donja Jafa** (arapski: يافع السفلى‎ ) bio je vazalna feudalna država Britanskog Carstva koja je egzistirala od 1895 do 1967 godine na jugu Arapskog poluotoka sjeveroistočno od luke Aden. Danas je teritorij ovog bivšeg sultanata dio jemenske Muhafaze Abjan.

U okviru Sultanata Donja Jafa bili su manji šeikati; Jaher, Kalad, Nakheb, Al Saadi, Al Kulaki i Jazidi. Sultanatom Donja Jafa vladala je dinastija Al Afifi, njihovo sjedište bio je prvo planinski grad Al Kara (1896-1946) a zatim grad Jaar u dolini *[[Vadi]] Bana*, bliži Adenskom zaljevu.

## Historija
*Jafa* je jedan od najvećih plemenskih klanova Arabije. On se vremenom podijelilo u 10 grana ili šeikata od kojih su 5 bili su *Sultanatu Donja Jafa*, a ostalih 5 u *Sultanatu Gornja Jafa*. Čak i ovi šeikati su se vremenom razdvojili na mnogo manje dijelove, zapravo na vlast pojedinih familija

*Sultanat Donja Jafa* bio je plemenski sutanat koji je držao planinsko zaleđe iznad grada Zindžibara (izvore vode uz Vadi Banu) početkom 19. st. zbog tog je postao izuzetno značajan Britanskom Carstvu koje je zauzelo luku Aden 1839 godine. Kako su oni nastojali osigurati svoju krunsku koloniju Aden, počeli su sklapati ugovore o zaštiti sa zatečenim feudalnim državama u okolici, koje su formalno bile pod suverenitetom osmanskog sultana.

Tako je Sultanat Donja Jafa bio jedan od izvornih *Devet kantona*, koji je među prvima potpisao ugovor o zaštiti s Britanijom i postao dio Protektorata Aden 1886 godine. On se također među prvima 1959 godine pridružio novoj britanskoj kolonijalnoj tvorevini Federaciji Arapskih Emirata Juga, te potom 1963 i Južnoarapskoj Federaciji.
Posljednji sultan ove feudalne države bio je: *Mahmud ibn Aidrus Al Afifi*, razvlašćen je 1967 godine. Tad je ukinut Sultanat Donja Jafa, i osnovana Narodna Republika Južni Jemen, koja se ujedinila s Sjevernim Jemenom 22. maja 1990 u današnju državu Republiku Jemen.

U historiji je područje Jafe bilo sjedište antičke Kraljevine Himjar, koja je egzistirala od 110. pne. do 520 godine.

## Sultani Sultanata Donja Jafa

* Afif,- 1681 - oko1700. 
* Kahtan ibn,- Afific,- 1700. - 1720. 
* Saif ibn Kahtan al-Afific,- 1720. - 1740. 
* Mavda ibn Saif al-Afific,- 1740. - 1760. 
* Ghalib ibn Ma`avda al-Afific,- 1760. - 1780 
* Abd al-Karim ibn Ghalibc,- 1780. - 1800. 
* Ali ibn Ghalib al-Afific,- 1800 - 14. decembar 1841. 
* Ahmad ibn Ali al-Afifi,- decembar 1841. - 28. septembar 1873. 
* Ali ibn Ahmad al-Afifi,- 1873. - 26. maj 1885. 
* Muhsin ibn Ahmad al-Afifi,- maj 1885. - 19. jul 1891. 
* Ahmad ibn Ali al-Afifi,- 1891 - 27. jun 1893. 
* Abu Bakr ibn Sha'if al-Afifi,- 1893 - 4. januar 1899. 
* Abd Allah ibn Muhsin al-Afifi,- 1899. - januar/mart 1916. 
* Muhsin ibn Ali al-Afifi,- 1916. - 1925. 
* Aidarus ibn Muhsin al-Afifi,- 1925. - 1958. 
* Regent,- 1947. - 1949. .... -
* Mahmud ibn Aidarus al-Afifi,- 1958. - 28. augusta 1967. (de facto od 1954.) 
## Povezano
* Protektorat Aden
* Kolonija Aden
* Federacija Arapskih Emirata Juga

## Bibliografija
* R.J. Gavin: *Aden Under British Rule: 1839-1967*. London: C. Hurst & Company, 1975. 
* WorldStatesmen - Države Protektorata Aden 

## Izvori

## Vanjske veze
* Karta Arapskog poluotoka (1905.-1923.) sa državama Adenskog Protektorata
* Zastava Sultanata Donja Jafa